**รายงานการประชุมสำนักงานเกษตรอำเภอบางมูลนาก ประจำเดือน กุมภาพันธ์ 2565**

**ครั้งที่ 2 /2565**

**วันที่ 2 กุมภาพันธ์ 2๕65 เวลา 10.00 น.**

**ณ ห้องประชุมสำนักงานเกษตรอำเภอบางมูลนาก อำเภอบางมูลนาก จังหวัดพิจิตร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นางมะยม เนียมสุวรรณ์ เกษตรอำเภอเมืองพิจิตร

 รักษาราชการแทน เกษตรอำเภอบางมูลนาก ประธานที่ประชุม

 2. นางสาวจุฑามาศ กล่อมจิตร นักวิชาการส่งเสริมการเกษตรชำนาญการ

 3. นางสาวฐานิกา สมประจบ นักวิชาการส่งเสริมการเกษตรปฏิบัติการ

 4. นางสาวโชติภา สิงห์เล็ก นักวิชาการส่งเสริมการเกษตร

 5. นางฐานิตา นาคอ่อน เจ้าพนักงานธุรการ

 6. นายรุ่ง น้อยทวี พนักงานทั่วไป

**ผู้ไม่มาประชุม**

นางชุติกาญจน์ พรเจริญฤทธิ์ ลาพักผ่อน

**เริ่มประชุมเวลา 10.00 น.**

 นางมะยม เนียมสุวรรณ์ ตำแหน่งเกษตรอำเภอเมืองพิจิตร รักษาราชการแทน เกษตรอำเภอบางมูลนาก เป็นประธานในที่ประชุม ได้กล่าวเปิดประชุม และดำเนินการประชุมตามระเบียบวาระ ดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**1.แจ้งข้าราชการย้ายมาดำรงตำแหน่งใหม่**

1.1. นายมานะ พันธานี ตำแหน่ง นายสถานีรถไฟบางมูลนาก

1.2. นางสาวกาญจนา ทาทอง ตำแหน่ง นักวิชาการส่งเสริมการเกษตรปฏิบัติการ สำนักงานเกษตร

 อำเภอบางมูลนาก

 1.3. นางสาวสุกัลยา นาคเพ็ง รักษาการในตำแหน่งนักวิชาการส่งเสริมการเกษตรชำนาญการพิเศษ

 สำนักงานเกษตรอำเภอบางมูลนาก

1.4.งานนมัสการหลวงพ่อเพชร หรืองานไหลเรือไฟของวัดท่าหลวง พระอารามหลวง งานประจำปี

 จังหวัดพิจิตร กำหนดการจัดกิจกรรม ในวันที่ 11 - 21 กันยายน 2565

**ระเบียบวาระที่ 2 เรื่องการรับรองรายงานการประชุมครั้งที่ 1/2565**

**มติที่ประชุม** รับรองรายงานในการประชุมเกษตรอำเภอประจำเดือน มกราคม 2564

**ระเบียบวาระที่ 3 เรื่องสืบเนื่อง**

3.1 รายงานข้อมูลเกี่ยวกับการอารักขาพืชผ่านโปรแกรมระบบสารสนเทศข้อมูลเพื่อการอารักขาพืชและจัดการดินปุ๋ย

 ขอให้บันทึกข้อมูลผ่านทาง “ระบบสารสนเทศข้อมูลเพื่อการอารักขาพืชและจัดการดินปุ๋ย”

http://report- ppsf.doae.go.th ซึ่งระบบรายงานมีจำนวน 7 ระบบ ดังนี้

 1. ระบบรายงานข้อมูลสถานการณ์ระบาดศัตรูพืชของพืชเศรษฐกิจหลัก รายงานภายในวันพุธ ก่อนเวลา 12.00 น. ของทุกสัปดาห์

2. ระบบรายงานการดำเนินกิจกรรมแปลงติดตามสถานการณ์ระบาดศัตรูพืชรายแปลง รายงานภายในวันเสาร์

ก่อนเวลา 24.00 น. ของทุกสัปดาห์

 3. ระบบรายงานข้อมูลศูนย์จัดการศัตรูพืชชุมชน รายงานข้อมูลได้ตลอดเวลา

 4. ระบบรายงานข้อมูลการผลิตและใช้ชีวภัณฑ์ควบคุมศัตรูพืช รายงานข้อมูลได้ตลอดเวลา

/5. ระบบรายงาน...

-2-

 5. ระบบรายงานข้อมูลสถานการณ์แมลงวันผลไม้ รายงานข้อมูลได้ตลอดเวลา

 6. ระบบรายงานข้อมูลด้านคลินิกพืช รายงานข้อมูลได้ตลอดเวลา

 7. ระบบรายงานข้อมูลการเฝ้าระวังการใช้สารเคมีควบคุมศัตรูพืช รายงานข้อมูลได้ตลอดเวลา

ขอความร่วมมือให้ช่วยรายงานข้อมูลให้ครบถ้วนเนื่องจากเกี่ยวข้องกับตัวชี้วัดฯ

**มติที่ประชุม** รับทราบ

**ระเบียบวาระที่ 4 เรื่องเพื่อทราบ**

**ฝ่ายบริหารทั่วไป**

 ผลสัมฤทธิ์การปฏิบัติงาน และการเบิกจ่ายงบประมาณรายจ่าย ประจำเดือน มกราคม 2565 ดำเนินการเบิกจ่าย ตามแผน

**กลุ่มยุทธศาสตร์และสารสนเทศ**

 1. ผลการวาดแปลงการขึ้นทะเบียนเกษตรกร ตัดยอดข้อมูล ณ วันที่ 25 มกราคม 2565

 บางมูลนาก วาดแปลงไม่ไช่ น.ส.4 จำนวน 5 แปลง วาดแปลง น.ส.4 จำนวน 23 แปลง รวม 28 แปลง

 2. การขึ้นทะเบียนเกษตรกร

 ให้อำเภอประชาสัมพันธ์ให้เกษตรกรที่ปลูกปาล์มน้ำมันแล้วไม่น้อยกว่า 30 วัน มาแจ้งขึ้นทะเบียนและพื้นที่ปลูกปาล์มน้ำมันที่ยืนต้นอยู่มาปรับปรุงทะเบียนเกษตรกรให้เป็นปัจจุบัน โดยใช้คู่มือการขึ้นทะเบียนและปรับปรุงทะเบียนเกษตรกร ปี 2564

 3.การเผยแพร่ประชาสัมพันธ์ DOAE Next Step ขับเคลื่อนงานส่งเสริมการเกษตรวิถีใหม่

 การเผยแพร่ประชาสัมพันธ์ผ่านสื่อโซเชียลมีเดีย DOAE Next Step ขับเคลื่อนงานส่งเสริมการเกษตรวิถีใหม่ ให้อำเภอดำเนินการติดแฮชแท็ก ในการโพสหน้าเพจ facebook ได้แก่ **#ระบบส่งเสริมการเกษตร** และ **#กรมส่งเสริมการเกษตร**

**กลุ่มส่งเสริมและพัฒนาเกษตรกร**

1. การเปิดใช้งานระบบฐานข้อมูลองค์กรเกษตรกร (3ก) <https://ffgdev.doae.go.th>

ให้ดำเนินการบันทึกจัดเก็บ/ปรับปรุงข้อมูล ระบบฐานข้อมูลองค์กรเกษตรกร (3ก) ปีละ 1 ครั้ง ระหว่างวันที่ 1 มกราคม - 28 กุมภาพันธ์ ของทุกๆปี

ให้ดำเนินการปรับปรุงข้อมูลดังกล่าว หากกลุ่มไม่มีตัวตนหรือไม่สามารถสืบหากลุ่มได้ ขอให้ดำเนินการดังนี้

 1) ดำเนินการตรวจสอบข้อมูลของกลุ่มตามฐานข้อมูลในระบบ

2) กรณีกลุ่มยังดำเนินการอยู่ ให้ดำเนินการเก็บข้อมูลให้เป็นปัจจุบัน โดยดำเนินการบันทึกข้อมูลในระบบ ระหว่างวันที่ 1 มกราคม – 28 กุมภาพันธ์ ของทุกปี

3) กรณีกลุ่มไม่มีตัวตน หรือไม่สามารถสืบหาได้ ขอให้ดำเนินการยกเลิกกลุ่ม โดยปฏิบัติตามคู่มือการดำเนินงาน ดังนี้ รายละเอียดตาม (คู่มือตาม QR ด้านล่าง)

 2. กลุ่มแม่บ้านเกษตรกรขอยกเลิกกลุ่ม ให้กลุ่มแสดงหลักฐานการขอยกเลิก ให้กับสำนักงานเกษตรอำเภอ และอำเภอทำหนังสือแจ้งจังหวัด จังหวัดบันทึกในทะเบียนและแจ้งกรมส่งเสริมการเกษตรและเขตทราบ

 3. กลุ่มส่งเสริมอาชีพการเกษตร ให้กลุ่มแสงดหลักฐานการขอยกเลิก ให้กับสำนักงานเกษตรอำเภอ และอำเภอทำหนังสือแจ้งจังหวัด จังหวัดบันทึกในทะเบียนและแจ้งกรมส่งเสริมการเกษตรและเขตทราบ

 4. กลุ่มยุวเกษตรกร ไม่มีระบุขั้นตอนการยกเลิกในคู่มือการดำเนินงานกลุ่มยุวเกษตรกร แต่จากการประชุมชี้แจง กรมส่งเสริมการเกษตรได้แจ้งว่า ให้โรงเรียนเป็นผู้ยื่นหรือแสดงหลักฐานการยกเลิกการดำเนินงานกลุ่มยุวเกษตรกร ให้อำเภอส่ง ให้จังหวัด จังหวัดบันทึกในทะเบียนและแจ้งกรมส่งเสริมการเกษตรและเขตทราบ

 /4.3.2 การคัดเลือก…

 -3-

 5. การคัดเลือกเกษตรกร บุคคลทางการเกษตร และสถาบันเกษตรกรดีเด่น ปี 2565

 สำนักงานเกษตรอำเภอดำเนินการคัดเลือกเกษตรกรดีเด่นฯ ระดับอำเภอ และส่งเล่มผลงานให้สำนักงานเกษตร จังหวัดพิจิตร ภายในวันที่ ๑๙ มกราคม ๒๕๖๕

**กลุ่มอารักขาพืช**

 จังหวัดออกหนังสือรับรองการจัดตั้งศูนย์จัดการดินปุ๋ยชุมชน ให้กับศูนย์จัดการดินปุ๋ยชุมชนตำบลภูมิ อำเภอ บางมูลนาก

**กลุ่มส่งเสริมและพัฒนาการผลิต**

 1.ตัวชี้วัดโครงการส่งเสริมการผลิตสินค้าเกษตรตามมาตรฐาน GAP

 ร้อยละของเกษตรกรเป้าหมายที่ผ่านการถ่ายทอดความรู้ตามระบบมาตรฐาน GAP ของกรมส่งเสริมการเกษตรและผ่านการตรวจประเมินแปลงเบื้องต้น

 เกณฑ์การให้คะแนน : มีการจัดอบรมถ่ายทอดความรู้ตามระบบมาตรฐาน GAP ให้เกษตรกรร้อยละ91ขึ้นไป ได้ 5 คะแนน ณ วันที่ 25 มกราคม 2565 ทุกอำเภอที่เข้าร่วมโครงการมีการจัดอบรมให้กับเกษตรกรแล้วเสร็จ 100 %

**ระเบียบวาระที่ 5 เรื่องเพื่อพิจารณา**

 **-ไมมี-**

**มติที่ประชุม** รับทราบ

**ระเบียบวาระที่ 6 เรื่องอื่นๆ**

 6.1. คำสั่งแบ่งงานและหน้าที่ความรับผิดชอบการปฏิบัติงานภายในสำนักงานเกษตรอำเภอบางมูลนาก

 6.2. เกษตรจังหวัดแจ้งในที่ประชุมเรื่องหนังสือราชการ/การเบิกจ่ายงบประมาณ เริ่มใช้เดือนกุมภาพันธ์ 2565 เป็นต้นไป ดังนี้

 1.หน่วยงานใดเป็นเจ้าของงบประมาณ หัวหน้าหน่วยงาน เป็นผู้อนุมัติการเบิกจ่าย เรียนเกษตรจังหวัด หนังสือภายใน

 2.กลุ่มจังหวัด หรือนอกงบของกรม ให้ใช้หนังสือ เรียนผู้ว่าราชการจังหวัด (หนังสือภายนอก)

 3.การยืมเงิน ส่งจังหวัดก่อนใช้งบประมาณ 10 วันทำการ ยกเว้นถ้าเป็นคำสั่งเรื่องด่วน ให้หารือจังหวัด

6.3. รณรงค์การสวมใส่ผ้าไทยเพื่อเป็นการสืบสานพระราชปณิธาน สมเด็จพระนางเจ้าพระบรมราชินีนาถ พระบรมราช

ชนนีพันปีหลวง และอนุรักษ์ผ้าไทยให้คงอยู่คู่แผ่นดิน และให้เป็นไปตามมติคณะรัฐมนตรี(ครม.) ๙ มิถุนายน ๒๕๖๓ เห็นชอบมาตรการส่งเสริมและสนับสนุนการใช้และสวมใส่ผ้าไทย วันอังคาร (ผ้าไทย) , วันพุธ (สีเขียวลายดอกบุนนาค หรือ ลายขอเจ้าฟ้าสิริวณัณวรีฯ) , วันศุกร์ (ผ้าไทย)

 6.4. วันที่ 25 กุมภาพันธ์ 2565 ประชุมประจำเดือนเกษตรอำเภอ (MM)

 6.5. วันที่ 3 มีนาคม 2565 ประชุมประจำเดือนสำนักงานเกษตรอำเภอบางมูลนาก (DM)

**มติที่ประชุม** รับทราบและถือปฏิบัติ

**ปิดการประชุมเวลา 11.30 น**

 (ลงชื่อ) ฐานิตา นาคอ่อน ผู้จดรายงานการประชุม

 (นางฐานิตา นาคอ่อน)

 เจ้าพนักงานธุรการ

(ลงชื่อ) มะยม เนียมสุวรรณ์ ผู้ตรวจรายงานการประชุม

 เกษตรอำเภอเมืองพิจิตร รักษาราชการแทน

 เกษตรอำเภอบางมูลนาก